કંનને તરત મને કહ્યું સાહેબ હું પણ ડ્રાઈવર તરીકે નોકરી કરૂ છું, મારો શેઠ મારા પગારમાંથી 3500 રૂપિયા કાપી લેશે, હું પણ પરિવારવાળો માણસ છું હું કયાંથી પૈસા લાવુ, મેં એક ક્ષણ વિચાર કર્યો અને કહ્યું કઈ વાંધો નહીં, તારે અને રિક્ષા ડ્રાઈવરે કોઈ ખર્ચ ભોગવવો પડશે નહીં હું તને પૈસા આપી દઈશ તું તેમને જવા દે, કંનન મારી સામે જોવા લાગ્યો એક ક્ષણ તો તેને મારી વાત સમજાઈ નહીં તેવું લાગ્યું કારણ હું ટુરીસ્ટ હતો, મારે આ ઘટના સાથે કોઈ નીસ્બત ન્હોતી, છતાં હું પૈસા આપવા તૈયાર હતો, મેં તેના ખભે હાથ મુકતા કહ્યું ખરેખર હું તને પૈસા આપીશ રિક્ષાવાળાને જવા દે.